Дзмітрый Д. з законам канфліктуе не ўпершыню, хаця яму крыху больш за 30 гадоў. На пачатку 2017 года малады чалавек быў асуджаны на 1 год абмежавання волі без накіравання ў папраўчую ўстанову адкрытага тыпу. Павінен быў строга выконваць прадпісаныя законам правілы. Палічыў, мусіць, гэта дарэмным. Высноў правільных і адэкватных, на вялікі жаль, не зрабіў. Ухіляўся, прычым даволі злосна, ад адбыцця пакарання. Сухім выйсці з вады не ўдалося. У час праверак праваахоўных органаў мужчына па месцы жыхарства знаходзіўся ў нецвярозым стане, парушыў працоўную дысцыпліну, своечасова не з’яўляўся на рэгістрацыю ў крымінальна-выканаўчую інспекцю раённага аддзела ўнутраных спраў. Яму выносіліся афіцыйныя папярэджанні за падобныя парушэнні закона.